ਸਿਰਲੇਖ: iPhone 11 ਦਾ ਟ੍ਰਿਪਲ ਕੈਮਰਾ ਕੀ ਕੁਝ ਲੋਕਾਂ ਨੂੰ ਡਰਾ ਰਿਹਾ ਹੈ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਪਰ ਕੁਝ ਲੋਕਾਂ ਨੂੰ ਆਈਫੋਨ 11 ਵਿੱਚ ਲੱਗੇ ਟ੍ਰਿਪਲ ਕੈਮਰੇ ਦਾ ਡਿਜ਼ਾਇਨ ਥੋੜ੍ਹਾ ਖਟਕ ਰਿਹਾ ਹੈ। ਇਸ ਵਿੱਚ ਟ੍ਰਾਈਪੋਫੋਬੀਆ ਨਾਮ ਦੀ ਬਿਮਾਰੀ ਨਾਲ ਪੀੜਤ ਲੋਕ ਵੱਧ ਹਨ। 

ਦਰਅਸਲ ਟ੍ਰਾਈਪੋਫੋਬੀਆ ਇੱਕ ਤਰ੍ਹਾਂ ਦਾ ਵਹਿਮ ਜਾਂ ਡਰ ਹੁੰਦਾ ਹੈ, ਜਿਸ ਵਿੱਚ ਛੋਟੇ ਛੇਕ ਜਾਂ ਆਇਤਾਂ ਨਾਲ ਬਣੇ ਜਿਓਮੈਟ੍ਰਿਕ ਪੈਟਰਨ ਕਿਸੇ ਸ਼ਖ਼ਸ ਨੂੰ ਪਰੇਸ਼ਾਨ ਕਰਦੇ ਹਨ। 

ਇਹੀ ਕਾਰਨ ਹੈ ਕਿ ਆਈਫੋਨ 11 ਦੇ ਟ੍ਰਿਪਲ ਕੈਮਰੇ ਦਾ ਡਿਜ਼ਾਇਨ ਕੁਝ ਲੋਕਾਂ ਨੂੰ ਪਰੇਸ਼ਾਨ ਕਰ ਸਕਦਾ ਹੈ। 

ਇਹ ਵੀ ਪੜ੍ਹੋ-

ਟ੍ਰਾਈਪੋਫੋਬੀਆ ਨਾਲ ਹੋਣ ਵਾਲੇ ਡਰ ਅਤੇ ਪਰੇਸ਼ਾਨੀ ਦਾ ਸਭ ਤੋਂ ਉਚਿਤ ਉਦਾਹਰਨ ਕਮਲ ਦੇ ਫੁੱਲ ਵਿੱਚ ਦਿਖਣ ਵਾਲੇ ਬੀਜ ਹਨ, ਉਨ੍ਹਾਂ ਵਿੱਚ ਛੋਟੇ-ਛੋਟੇ ਛੇਕ ਹੁੰਦੇ ਹਨ ਜੋ ਇੱਕ ਖ਼ਾਸ ਪੈਟਰਨ ਵਾਂਗ ਹੁੰਦੇ ਹਨ। ਛੇਕਾਂ ਦਾ ਇਹ ਪੈਟਰਨ ਟ੍ਰਾਈਪੋਫੋਬੀਆ ਨਾਲ ਪੀੜਤ ਇਨਸਾਨ ਨੂੰ ਪਰੇਸ਼ਾਨ ਕਰਨ ਲਗਦਾ ਹੈ।

ਇਸੇ ਤਰ੍ਹਾਂ ਮਧੁਮੱਖੀ ਦੇ ਛੱਤੇ 'ਤੇ ਜਿਸ ਤਰ੍ਹਾਂ ਦੇ ਪੈਟਰਨ ਬਣੇ ਹੁੰਦੇ ਹਨ, ਇਹ ਵੀ ਕੁਝ ਲੋਕਾਂ ਲਈ ਪਰੇਸ਼ਾਨੀ ਦਾ ਸਬੱਬ ਬਣ ਜਾਂਦੇ ਹਨ। 

ਕੁਝ ਲੋਕਾਂ ਨੂੰ ਕਮਲ ਦੇ ਫੁੱਲ ਉੱਤੇ ਬਣੇ ਛੇਕਾਂ ਤੋਂ ਵੀ ਡਰ ਲਗਦਾ ਹੈ

ਪ੍ਰੋਫੈਸਰ ਆਰਨੋਲਡ ਵਿਲਕਿੰਸ ਅਤੇ ਡਾਕਟਰ ਜਿਓਫ ਕੋਲ ਐਸੈਕਸ ਯੂਨੀਵਰਸਿਟੀ ਵਿੱਚ ਖੋਜਾਰਥੀ ਹਨ। 

ਇਨ੍ਹਾਂ ਦਾ ਮੰਨਣਾ ਹੈ ਕਿ ਕਿਸੇ ਖ਼ਾਸ ਪੈਟਰਨ ਨਾਲ ਨਫ਼ਰਤ ਕਰਨਾ ਜਾਂ ਉਸ ਤੋਂ ਡਰਨਾ ਇੱਕ ਤਰ੍ਹਾਂ ਨਾਲ ਸਰੀਰ ਦੀ ਰੱਖਿਆਤਮਕ ਪ੍ਰਤੀਕਿਰਿਆ ਹੁੰਦੀ ਹੈ। 

ਇਸ ਨੂੰ ਸਮਝਣ ਲਈ ਦੋਵੇਂ ਖੋਜਾਰਥੀ ਦੱਸਦੇ ਹਨ ਕਿ ਕਈ ਲੋਕਾਂ ਨੂੰ ਮੱਕੜੀ, ਸੱਪ ਜਾਂ ਬਿੱਛੂ ਕੋਲੋਂ ਡਰ ਲਗਦਾ ਹੈ। ਇਨ੍ਹਾਂ ਜਾਨਵਰਾਂ ਦੇ ਸਰੀਰ 'ਤੇ ਵੀ ਇਸੇ ਤਰ੍ਹਾਂ ਦੇ ਪੈਟਰਨ ਹੁੰਦੇ ਹਨ। 

ਪੈਟਰਨ ਫੋਬੀਆ

ਇਸੇ ਡਰ ਕਾਰਨ ਇਨ੍ਹਾਂ ਲੋਕਾਂ ਨੂੰ ਇਸ ਪੈਟਰਨ 'ਚ ਦਿਖਣ ਵਾਲੀਆਂ ਹੋਰ ਚੀਜ਼ਾਂ ਜਾਂ ਆਕਾਰ ਤੋਂ ਵੀ ਡਰ ਲੱਗਣ ਲਗਦਾ ਹੈ। 

ਹਾਲਾਂਕਿ ਇਸ ਤਰ੍ਹਾਂ ਦੇ ਡਰ ਨੂੰ ਮੈਡੀਕਲ ਢੰਗ ਨਾਲ ਪਛਾਣਿਆ ਨਹੀਂ ਜਾ ਸਕਦਾ, ਇਸ ਨੂੰ ਪੈਟਰਨ ਫੋਬੀਆ ਵੀ ਕਹਿੰਦੇ ਹਨ। 

ਵੈਸੇ ਇਸ ਵਾਰ ਲਾਂਚ ਹੋਏ ਆਈਫੋਨ 11, ਆਈਫੋਨ 11 ਪ੍ਰੋ ਅਤੇ ਆਈਫੋਨ 11 ਪ੍ਰੋ ਮੈਕਸ ਦੀ ਸਭ ਤੋਂ ਖ਼ਾਸ ਗੱਲ ਉਸ ਦਾ ਟ੍ਰਿਪਲ ਕੈਮਰਾ ਹੀ ਹੈ। 

ਇਨ੍ਹਾਂ ਕੈਮਰਿਆਂ ਦੀ ਮਦਦ ਨਾਲ ਇਕੋ ਵੇਲੇ ਹੀ ਮਲਟੀਪਲ ਵੀਡੀਓ ਰਿਕਾਰਡ ਕੀਤੇ ਜਾ ਸਕਦੇ ਹਨ। 

ਆਈਫੋਨ 11 ਦੇ ਪ੍ਰੋ ਮਾਡਲ ਵਿੱਚ ਟੈਲੀਫੋਟੋ, ਵਾਈਡ ਅਤੇ ਅਲਟ੍ਰਾ ਵਾਈਡ ਕੈਮਰੇ ਵੀ ਹਨ। ਇਸ ਦੇ ਨਾਲ ਹੀ ਇਨ੍ਹਾਂ ਵਿੱਚ ਨਾਈਟ ਮੋਡ ਲਈ ਵੱਖਰਾ ਆਪਸ਼ਨ ਹੈ, ਜਿਸ ਦੀ ਮਦਦ ਨਾਲ ਘੱਟ ਰੌਸ਼ਨੀ ਵਿੱਚ ਵੀ ਚੰਗੀਆਂ ਤਸਵੀਰਾਂ ਖਿੱਚੀਆਂ ਜਾ ਸਕਦੀਆਂ ਹਨ। 

ਆਈਫੋਨ 11 ਨਾ ਲੈਣ ਦਾ ਫ਼ੈਸਲਾ

ਪਰ ਆਈਫੋਨ 11 ਦੇ ਇਹ ਸਾਰੇ ਦਿਲਚਸਪ ਪਹਿਲੂ ਉਨ੍ਹਾਂ ਲੋਕਾਂ ਲਈ ਕਿਸੇ ਬੁਰੇ ਸੁਪਨੇ ਵਾਂਗ ਹਨ ਜਿਨ੍ਹਾਂ ਨੂੰ ਛੇਕਾਂ ਦੇ ਪੈਟਰਨ ਤੋਂ ਡਰ ਲਗਦਾ ਹੈ, ਜਿਨ੍ਹਾਂ ਨੂੰ ਟ੍ਰਾਈਪੋਫੋਬੀਆ ਹੈ।

ਇਨ੍ਹਾਂ ਲੋਕਾਂ ਨੂੰ ਇਹ ਪੈਟਰਨ ਦੇਖ ਕੇ ਉਲਟੀ ਵਰਗਾ ਮਹਿਸੂਸ ਹੋਣ ਲਗਦਾ ਹੈ, ਉਨ੍ਹਾਂ ਦੀ ਦਿਲ ਦੀ ਧੜਕਣ ਵਧ ਜਾਂਦੀ ਹੈ ਅਤੇ ਚੱਕਰ ਆਉਣ ਲਗਦੇ...